آمریکانین خاریجی ایشلر ناظیری جان کری سوریه‌نین حلب شهری‌نین ایکینجی سربرنیتسا اولماماسینی ایستدیک‌لرینی وورغولایا‌راق: "تورکیه بیر سیرا تدبیرلر گؤردو و شهردن داها چوخ سیویل‌ین تخلیه سینه لیدئرلیک ائدیر" دئدی.
جان کری جاریجی ایشلر ناظیرلیگینده قاتیلدیغی مطبوعات بریفینگینده حلب‌-ده کی سون پروسئس‌لر و الده اولونان آتشکه‌سه دایر فیکیرلرینی بیلدیردی.
"اسد رژیمی ایله اونون متفیق‌لری روسیا و ایران-ین سیویل لره قارشی وحشی هوجوم‌لاری‌نین هئچ بیر حقوقی ایضاحی یوخ‌دور" دئین جان کری حلب-ده سیویل لرین خصوصیله، اسد رژیمی طرفین‌دن شعورلو شکیلده و فرق قویولما‌دان هدفه آلیندیغینی بیلدیردی.
بولگه‌ده مین‌لرله اینسانین اولوم منگنه سینده سیخیلیب قالدیغینی قئید ائدن کری:" حلب-ده گورمک ایسته‌دیگیمز ان سون شئی او بولگه‌نین ایکینجی سربرنیتسا اولماسینی دیر. ایفاده لرینی ایشلته‌دی.
اسد رژیمی فرق قویمادان سیویل لری هدف آلدیغینی بیلدیرن کری:" بون‌لار ساواش قضالاری دئییل، سیویل لره  قارشی تطبیق اولونان تروردور، دئدی.
کرری اوزون زامان‌دیر آمریکا رهبرلیگی‌نین روسیا و بولگه اؤلکه‌لری ایله "دیپلوماتیک حل" ایستیقامتینده دانیشیق‌لار آپاریلماسینا جهد گؤستردیگینی بیلدیره‌رک، اسد رژیمی‌نین هوجوم‌لاری دایاندیرماماسی سببین‌دن بونون مومکون اولمادیغینی بیلدیردی.
موجود آتشکس مسئله‌سی ایله علاقه‌دار ایسه، تورکیه‌نین بیر سیرا تدبیرلر گؤردوگونو قئید ائدن جان کری داها چوخ سایدا سیویل ین بؤلگه‌دن چیخاریلماسی پروسئسینه آنکارا رهبرلیگی‌نین لیدئرلیک ائتدیگینی وورغولادی.
